jkorsvik/nowiki_second_scrape_merged huggingface dataset:
Escape the Fate

Escape the Fate er et amerikansk post-hardcore band fra Las Vegas, Nevada som ble dannet i 2004 med 5 medlemmer, I 2005 ble Carson Allen med som pianist, men forlot bandet i midten av 2006. I 2008 måtte vokalist Ronnie Radke i fengsel, og Craig Mabbitt, tidligere vokalist for blessthefall tok over vokalene. I 2012 forlot Max Green bandet, og i 2013 forlot brødrene Monte og Michael Money bandet, og for en kort periode i 2013-2014 var Max Green i bandet igjen, men forlot det for å bli med i «Falling in Reverse». Da tok Kevin Gruft over for Monte, mens TJ Bell tok over rytmegitaren til Michael Money. Bassen er det diverse turnémusikere som har tatt over.


== Medlemmer ==


=== Nåværende medlemmer ===
Craig Mabbitt – (2008 – i dag) – vokalist
Kevin "Thrasher" Gruft - (2014 – i dag) – gitar
TJ Bell – (2012 – i dag) – gitar, bassgitar, støttevokalist*
Robert Ortiz – (2004 – i dag) – trommer


=== Tidligere medlemmer ===
Carson Allen - (2005-2006) Piano
Ronnie Radke – (2004–2008) – vokalist (2006, 2007-2008) - gitar, (2006) - Piano
Omar Espinosa – (2004 – 2007) – gitar, støttevokalist
Max Green – (2005 – 2012, 2013-2014) – bassgitar, støttevokalist
Bryan "Monte" Money - (2004-2013) Gitar Støttevokaler
Michael Money - 2012-2013 (Turnémusiker 2008-2012) gitar


== Diskografi ==
There's No Sympathy For The Dead (EP) – Mai 2006
Dying Is Your Latest Fashion – 26. september, 2006
This War Is Ours – 21. oktober, 2008
Escape The Fate – 2. november 2010
Ungrateful - 14. Mai 2013
Hate Me - 2015
I Am Human - 2018


== Videografi ==
«Not Good Enough For The Truth In Cliché» (demo)
«There's No Sympathy For The Dead»
«Not Good Enough For The Truth In Cliché»
«Situations»
«The Flood»
«10 Miles Wide»
«Issues»
«Gorgeous Nightmare»
«You Are So Beautiful» (delvis live)
«Ungrateful»
«You're Insane»
«Escape the Fate - Live from  the Roxy»


== Referanser ==


== Eksterne lenker ==
(en) Offisielt nettsted 
(en) Escape the Fate – kategori av bilder, video eller lyd på Commons 
(en) Escape the Fate på Internet Movie Database 
(en) Escape the Fate på Apple Music 
(en) Escape the Fate på Discogs 
(en) Escape the Fate på MusicBrainz 
(en) Escape the Fate på SoundCloud 
(en) Escape the Fate på Spotify 
(en) Escape the Fate på Songkick 
(en) Escape the Fate på Last.fm 
(en) Escape the Fate på AllMusic 
(en) Escape the fate hos MySpace
(en) Epitaph side
Ronny Hovland

Ronny Hovland (født 3. juni 1973), også kjent under artistnavnet «Ares», er en norsk vokalist, gitarist og bassist. 
Han er grunnleggeren av det norske death metal-bandet Aeternus. Han har også spilt i Gorgoroth og Immortal. Hovland spilte også på Malignant Eternals site konsert i 2001 før bandet ble borte.


== Diskografi ==


=== Aeternus ===
Walk My Path (demo) (1994)
Dark Sorcery (EP) (1995)
Beyond the Wandering Moon (1997)
...And So the Night Became (1998)
Dark Rage (7") (1998)
Shadows of Old (2000)
Burning the Shroud (EP) (2001)
Ascension of Terror (2001)
A Darker Monument (2003)
Hexaeon (2006)


=== Gorgoroth ===
The Last Tormentor (live EP) (1996)
Under The Sign Of Hell (1997)
Destroyer (1998)
Bergen 1996 (EP) (2007)


=== Black Hole Generator ===
Black Karma (EP) (2006)


=== Dark Fortess ===
Profane Genocidal Creations (2003)


=== Corona Borealis ===
Cantus Paganus (2001)


== Eksterne lenker ==
(en) Ronny Hovland – kategori av bilder, video eller lyd på Commons 
(en) Ronny Hovland på Discogs 
(en) Ronny Hovland på MusicBrainz 
(en) Ronny Hovland på Encyclopaedia Metallum
Julian Schmitz

Julian Schmitz (født 15. september 1881) var en amerikansk turner og friidrettsutøver.
Han deltok i sommer-OL 1904, der han var med på det laget som vant sølv i lagkonkurransen (New York Turnverein). Han deltok der også i friidrett, og fikk følgende plasseringer:

Trekamp turn – 32.-plass
Individuell mangekamp – 57.-plass
Trekamp friidrett – 101.-plassHan jobbet med preging hos et trykkerifirma.


== Eksterne lenker ==
(en) Julian Schmitz – Olympedia 
(en) Julian Schmitz – Sports-Reference (OL-resultater – arkivert) 
(en) Julian Schmitz – databaseOlympics.com (arkivert)
Den norske Forening mod Brændeviinsdrik

Den norske Forening mod Brændeviinsdrik ble stftet i 1845 av teologistudenten Kjeld Andresen som en sammenslutning av flere måteholdsforeninger.
Oppgave fra 1855 viser et medlemstall på 30 000 og oppgave fra 1860 viser 35 000.
Foreningen ble nedlagt i 1869.


== Se også ==
Avholdsbevegelsen


== Kilder ==
NRK Nyheter
Otto Steffen

Otto Steffen (født 9. august 1874) var en tysk-amerikansk turner og friidrettsutøver. Han flyttet til USA i 1890, og ble amerikansk statsborger i 1900.
Han deltok i sommer-OL 1904, der han var med på det laget som vant sølv i lagkonkurransen i turn (New York Turnverein). Han deltok der også i friidrett, og fikk følgende plasseringer:

Trekamp turn – 6.-plass
Individuell mangekamp – 6.-plass
Trekamp friidrett – 20.-plass
100 meter – 41.-plass
Lengde – 20.-plass
Kulestøt – 14.-plassHan representerte New York Turnverein til tross for at han hadde flyttet til Maryland for å være turninstruktør ved U.S. Naval Academy. På nasjonalt nivå var han en dominerende turner i USA på 1890-tallet, og har mange gull fra det nasjonale mesterskapet:

sammenlagt 1898-1900
hopp 1899
skranke 1897-1900
bøylehest 1898


== Eksterne lenker ==
(en) Otto Steffen – Olympedia 
(en) Otto Steffen – Sports-Reference (OL-resultater – arkivert) 
(en) Otto Steffen – databaseOlympics.com (arkivert) 
AAU Championships resultater – sammenlagt, ringer, svingstang og hopp
AAU Championships resultater – skranke, bøylehest, tumbling og tauklatring
Tora Østbye

Tora Østbye (født 30. oktober 1876 på Østby i Sør-Odal, død 26. februar 1967 på Disenå) var en norsk forfatterinne. Hun vokste opp i Kristiania, var en tid i USA, og slo seg siden ned som hotellvertinne på Disenå i Sør-Odal. Hun skrev bare én bok, Synd skal sones (1933), men den ble til gjengjeld svært populær på 1930-tallet. Handlingen er lagt til Odalen i gammel tid, og skildrer en ung plassjentes tragiske skjebne.


== Verker ==
Synd skal sones (1933, ny utgave 1995)


== Noter ==


== Eksterne lenker ==
Sør-Odal kommune. Forfattere med lokal tilknytning
Bok og Bibliotek 1934, s. 13
Omtale på Sør-Odal kommunes nettsider
Tora Østbys dåp i kirkebok for Sør-Odal
Tora Østbyes emigrasjon 1916. Fra Digitalarkivet
Helvi

Helvi er en finsk form av kvinnenavnet Hedvig, en moderne form av gammelhøytyske Haduwig, som har opprinnelse i gammelhøytyske hadu, «slag, kamp», og wig, «slag».


== Utbredelse ==
Tabellen nedenfor gir en detaljert oversikt over populariteten til kvinnenavnet Helvi og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Helvi Hämäläinen (1907–1998), finsk forfatter
Helvi Holm Samdal, norsk lege
Helvi Saltnes, norsk webredaktør og skuespiller


== Referanser ==


== Eksterne lenker ==

(en) Behind the Name: Helvi
(en) Think Baby Names: Helvi
University of Birmingham

University of Birmingham er et universitet som ligger i bydelen Edgbaston i den sørlige delen av den engelske byen Birmingham. Universitetet ble grunnlagt i 1900 som etterfølger til Mason Science College, som har sin historie tilbake til Birmingham Medical School fra 1825.
I skoleåret 2006-07 var University of Birmingham det fjerde mest populære engelske universitetet målt etter antall søknader. 
 


== Rangeringer ==
University of Birmingham ble rangert som nummer 18 av 126 britiske universiteter på Complete University Guides liste for 2016 og som nummer 17 av 119 britiske universiteter på The Guardians 2016-liste.THE World University Rankings 2014-2015 plasserte universitetet som det 148. av de 500 beste universitetene i verden. I QS World University Rankings for 2014 rangerte universitetet som nummer 64 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.The Times Higher Education Supplement plasserte universitet på 65.-plass i verden i 2007. Universitetet er rangert som det 11. beste i Storbritannia og det 30. beste i Europa.


== Se også ==
Frisch–Peierls memorandum


== Referanser ==


== Eksterne lenker ==
Offisielt nettsted 
Offisielt nettsted 
(en) Offisielt nettsted 
(en) University of Birmingham – kategori av bilder, video eller lyd på Commons
Budbringeren fra Tunsberg

Budbringeren fra Tunsberg er en ungdomsroman skrevet av Kåre Holt. Romanen omhandler beleiringen av Slottsfjellet i 1201, under borgerkrigen mellom birkebeinerne og baglerne. Boken kom ut i 1985 og er illustrert med tresnitt utført av Hans Gerhard Sørensen.


== Referanser ==
Kjell Røseth

Kjell Røseth (født 10. oktober 1934, død 2. november 1999) var en norsk forfatter. Han skrev romaner, dikt og barnebøker.Han var født i Bamble og ble senere bosatt Oslo, og siden på Hadeland – der han jobbet som lektor ved Brandbu videregående skole og ved ungdomsskolen. Røseth var dessuten billedkunstner med en rekke utstillinger. Han ble prisbelønnet av Cappelen for Lokkeanden.


== Bibliografi ==
Titteskapet : versebok for barn. Fabritius, 1968
Stilleben med tusenben. Aschehoug, 1969
Forsvinningsnumre. Aschehoug, 1970
Tetebafla. Alfabetrim. Fabritius, 1971
Strandbeltet strammer. Gyldendal, 1972. (Dikt)
Privatgalleri. Gyldendal, 1977. (Dikt)
Titteskapet. Gyldendal, 1982. (Roman) – ISBN 82-05-14171-1
Lokkeanden. Cappelen, 1988. (Roman)


== Referanser ==
Isabelle Eberhardt

Isabelle Eberhardt (født 17. februar 1877, død 21. oktober 1904) var en franskspråklig forfatter og journalist.  Hun ble født i Genève av russiske foreldre og døde i en styrtflom i garnisonsbyen Ain-Sefra i Algerie. Hun har skrevet reiseskildringer, noveller, artikler og en uavsluttet roman.
Isabelle Eberhardt reiste i Nord-Afrika kledd som mann. Hun opererte med en rekke forskjellige mannlige identiter, men benyttet etterhvert utelukkende pseudonymet Mahmoud Saadi. Hun hadde for sin tid oppsiktsvekkende tett kontakt med lokalbefolkning, gjerne utstøtte som prostituerte eller fattige omstreifere. Hun giftet seg med en algerisk offiser i fransk tjeneste, Slimène Ehni. Hun konverterte til islam. Isabelle Eberhardt kan ha vært den første europeeren som ble tatt opp som medlem av et sufi-brorskap. Litteraturen hennes er sterkt påvirket av et ønske om å reise, utforske og oppdage samtidig som den inneholder sterke elementer av indre reise gjennom islamsk mystisisme, sufisme. Hun regnes som verdens første kvinnelige krigskorrespondent for sine reportasjer fra grenseområdene mellom Algerie og Marokko der kolonimakten Frankrike rykket frem.


== Referanser ==


== Litteratur ==
Isabelle Eberhardt: Nomade var jeg. Biografi og tekstutvalg ved Sigrid Briseid, Unipub forlag, Oslo 2009. ISBN 978-82-7477-368-4
(de) Marc Vuilleumier / MF: «Eberhardt, Isabelle» i Historisches Lexikon der Schweiz


== Eksterne lenker ==
(en) Isabelle Eberhardt – kategori av bilder, video eller lyd på Commons 
(de) Verk av og om Isabelle Eberhardt i katalogen til det tyske nasjonalbiblioteket
Isabelle Eberhardt, fembio.de
«Stillgestellter Orient.» Zum 100. Todestag von Isabelle Eberhardt av Steffi Rentsch; Rochus Wolff i Kritische Ausgabe. Zeitschrift für Germanistik & Literatur, 2004 (PDF, 254 kB)
Isabelle Eberhardt Arkivert 13. februar 2015 hos Wayback Machine., frauen-genial.de
Judith Klein: Die Abenteuerdurstige. I Neue Zürcher Zeitung. 21. oktober 2004.
Åsefjorden

Åsefjorden er en fjord i Ålesund og Sula kommuner i Møre og Romsdal. Den ligger mellom Åsestranda i nord og øyene Humla og Tørla i sør.Fjorden er en østlig fortsettelse av Borgundfjorden og Heissafjorden. Den har innløp mellom Bogneset i nord og Fransholmen i sør, og strekker seg østover til Spjelkavik og Blindheims-Breivika. Fiskarstranda ligger på sørsiden av fjorden, sør for Humla. Fjorden har en største dybde på 87 meter.
Helt sørøst i fjorden ligger Vegsundet som går over til Flisfjorden på den andre siden, en liten sidefjord av Storfjorden.


== Referanser ==
Aubracfe

Aubracfe er en fransk kurase.


== Historie og utbredelse ==
Rasen antas å ha røtter tilbake på 1600-tallet da den ble avlet fram av munker av Benedictine-ordenen i byen Aubrac i Auvergne.
I 1840 ble det etablert en avlsforening for rasen, og stambok ble etablert i 1893.
Rundt 1940 var utbredelsen av rasen på det høyeste, med 380 000 registrerte dyr over 6 måneder. Imidlertid ble rasen mindre populær etter andre verdenskrig. I 2007 var det 37 000 registrerte dyr.


== Kjennetegn ==
Aubrac er primært en kjøttrase, men melken brukes også til å lage ost. Rasen er hornet og lys av farge. Dyrene er middels store, høyde og vekt er 140cm/130 cm og 900kg/600 kg for okser og kyr.


== Eksterne lenker ==
Rasens hjemmeside
Flisfjorden

Flisfjorden er en liten fjordarm på nordsiden av Storfjorden, langs grensa mellom Ålesund og Sula kommuner i Møre og Romsdal. Fjorden er bare 1,7 kilometer lang og strekker seg nordover til Vegsundet, som går vestover til bunnen av Åsefjorden. Fjorden har innløp ved Flisnesholmen, som ligger midt mellom Flisneset i øst og Kvasneset i vest. Boligfeltet Myrland ligger innerst i fjorden.


== Referanser ==
El Ángel de la Independencia

El Ángel de la Independencia (Uavhengighetsengelen, offisielt Monumento a la Independencia) er et historisk monument som befinner seg i midten av en rundkjøring langs Paseo de la Reforma i Mexico by. Monumentet er en 36 meter høy søyle med en 6,7 meter høy skulptur av den greske seiersgudinna Nike på toppen. Skulpturen er av bronse, dekka med 24 karat gull, og veier 7 tonn.
Monumentet ble reist av president Porfirio Diaz i 1910, for å markere hundreårsjubileet for Mexicos uavhengighet. Den skulle opprinnelig stå på Plaza de la Constitución i det historiske sentrum, men ble til slutt plassert langs Paseo de la Reforma.
Arkitekten Antonio Rivas Mercado sto bak utforminga av skulpturen. Utforminga ble bestemt etter en konkurranse i 1877.
I 1925 ble levningene til heltene fra Mexicos uavhengighetskrig begravd under søyla, og de befinner seg fremdeles der.


== Litteratur ==
Frommer's Mexico 2005. Wiley Publishing, Inc. 2004. ISBN 0764567632. 
Legorreta, Jorge (Sep. 18, 2002). "Tres figuras aladas erigidas a la libertad". La Jornada. In Spanish
Loaeza, Guadalupe (1998). El Ángel de nuestras nostalgias. Plaza y Janés. ISBN 9681103149.  In Spanish
Blair, Kathryn Skidmore (2001). In The Shadow of The Angel. First Books. ISBN 0759606315.
Finnskogleden

Finnskogleden er en vandringsled som går mellom Morokulien på grensen mellom Eidskog og Eda i sør, og Søre Osen i Trysil i nord. Den er cirka 240 kilometer lang og går gjennom Finnskogen både på norsk og svensk side av grensen. Leden følger gamle ferdselsveier mellom de gamle finnetorpene på Finnskogen og gir således et innblikk i den gamle finnekulturen i området, men også naturopplevelser. Langs hele leden er det forbindelser til andre turstier og flere overnattingssteder, noen private og noen i regi av Finnskogen Turistforening. Finnskogen Turistforening har ansvar for vedlikeholdet av Leden. Det er laget et eget kart- og informasjonshefte for Finnskogleden. Dette kan kjøpes blant annet gjennom Finnskogen Turistforening eller i DNT Oslo og omegns ekspedisjon i Storgata i Oslo.


== Eksterne lenker ==
Finnskogen Turistforenings hjemmesider Arkivert 12. mai 2012 hos Wayback Machine. med mulighet for å laste ned kart
Outtt tilbyr turbeskrivelser og kart
Heissafjorden

Heissafjorden er en fjord i Ålesund og Sula kommuner i Møre og Romsdal. Den er 5,5 kilometer lang og ligger mellom øya Heissa i Ålesund og nordvestenden av øya Sula. Kommunegrensa går midt i fjorden. Heissafjorden har innløp fra Breidsundet i vest, mellom Eltraneset i sør og Stavneset i nord. Ved Slinningen på Heissa munner fjorden ut i Borgundfjorden.Fjorden er 106 meter på det dypeste.


== Referanser ==
Washington College

Washington College er et privat, ikke-kommersielt universitet i Chestertown i delstaten Maryland, USA. Det ble opprettet i 1782.
Ved universitetet var det 1 382 studenter og 150 vitenskapelig ansatte i 2006, og samme året var skolepengene US$ 30 200 for studenter ved lærestedet. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Washington College – kategori av bilder, video eller lyd på Commons
Tusculum College

Tusculum College   er et privat, uavhengig kristent universitet i Greenville i delstaten Tennessee, USA. Det ble opprettet i 1794.
Ved universitetet var det 2 923 studenter og 150 vitenskapelig ansatte i 2006, og samme året var skolepengene US$ 16 215 for studenter ved lærestedet. Studiene gis opp til mastergradsnivå.


== Eksterne lenker ==
(en) Offisielt nettsted
Union College

Union College   er et privat, ikke-kommersielt universitet i Schenectady i delstaten New York i USA. Det ble opprettet i 1795, og er fra 1873 en del av universitetssamarbeidet Union University.
Ved universitetet var det 2 212 studenter og 223 vitenskapelig ansatte i 2006, og samme året var skolepengene US$ 44 043 for studenter ved lærestedet, som er blant de tre høyeste skolepengene ved noen høyere utdanningsinstitusjon i USA. Studiene gis opp til bachelorsnivå.
USAs 21. president, Chester A. Arthur, studerte her før han tiltrådte sin embetsstilling som tollfullmektig og senere tolldirektør i New York.


== Rangeringer ==
U.S. News & World Report rangerte Union College som nummer 41 blant liberal arts-collegene i USA i 2015, Forbes plasserte det på 66.-plass blant alle colleger i USA, mens Washington Monthly rangerte det som nr. 181 av amerikanske liberal arts-colleger i 2014.Union College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Referanser ==


== Eksterne lenker ==
(en) Offisielt nettsted 
(en) Union College – kategori av bilder, video eller lyd på Commons
Mezzo

Mezzo er franskspråklig TV-kanal som har spesialisert seg på klassisk musikk, opera, ballett, folkemusikk, jazz og verdensmusikk.
I 2002 fusjonerte Mezzo med TV-kanalen Muzzik, og sammen ble de en av de største kulturkanalene i Europa. Samme året hadde TV-kanalen 10-årsjubileum.
I Norge er kanalen tilgjengelig hos Get og Telenor.


== Eksterne lenker ==
(en) Offisielt nettsted
Transylvania University

Transylvania University  er et privat, kristent universitet i Lexington i delstaten Kentucky, USA. Det ble opprettet i 1780.
Ved universitetet var det 1 117 studenter og 100 vitenskapelig ansatte i 2006, og samme året var skolepengene US$ 22 300 for studenter ved lærestedet. Studiene gis opp til bachelornivå.


== Eksterne lenker ==
(en) Offisielt nettsted 
(en) Transylvania University – kategori av bilder, video eller lyd på Commons
Ringorm

Ringorm (Tinea corporis på latin) er en infeksjon med sopp ytterst i huden.
Ringorm merkes ved et kløende utslett formet som en rød ring. Ringorm er nært knyttet til fotsopp, skrittsopp og hodebunnssopp. Navnet kommer av utseende på utslettet, og har ingenting med orm å gjøre. Ringorm er ufarlig og behandles med soppdrepende krem. Ringorm er smittsom og kan spre seg på fra menneske til menneske ved hudkontakt, fra dyr til menneske, fra en gjenstand til menneske og fra jord til menneske.


== Eksterne lenker ==
Ringorm (Tinea corporis) Artikkel hos NettDoktor
Salem College

Salem College er et privat, kristent universitet i Winston-Salem i delstaten Nord-Carolina, USA. Det ble opprettet av Brødremenigheten (Moravian Church) i 1772 som en skole for kvinner, og fortsatt er det et rent kvinneuniversitet. Studentene får lavere grads forberedelseskurs ved Salem Academy (fra 1772) som ligger noen hundre meter fra Salem College.

Ved universitetet var det 1 094 studenter og 105 vitenskapelig ansatte i 2006, og samme året var skolepengene US$ 17 950 for studenter ved lærestedet. Studiene gis opp til mastergradsnivå. Om sommeren drives det en sommerskole for spesielt talentfulle high-school-studenter her.
Det undervises i en rekke fag, men bare forberedende og lavere grads studier i jus, medisin og ingeniørfag. Hovedfokus er på liberal arts-fag med språk, samfunnsfag og økonomi som hovedprioritet.
Salem College har samarbeids- og utvekslingsavtale med Wake Forest University som ligger i samme by. her kan studentene ta kurs på tvers av institusjonsgrensene mellom de to universitetene.


== Referanser ==


== Eksterne lenker ==
(en) Offisielt nettsted 
(en) Salem College – kategori av bilder, video eller lyd på Commons
Abilene Christian University

Abilene Christian University er et privat, uavhengig kristent universitet i Abilene i delstaten Texas, USA. Det ble opprettet i 1906 og er tilknyttet  det protestantiske trossamfunnet Churches of God.
Ved universitetet var det 4 777 studenter og 380 vitenskapelig ansatte i 2006, og samme året var skolepengene US$ 17 410 for studenter folkeregistrert i Nebraska. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) Abilene Christian University – kategori av bilder, video eller lyd på Commons
Albany State University

Albany State University er et delstatseid universitet i Albany i delstaten Georgia, USA. Det ble opprettet i 1903.
Ved universitetet var det 3 927 studenter og 250 vitenskapelig ansatte i 2006, og samme året var skolepengene US$ 3 142 for studenter folkeregistrert i delstaten Georgia. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Albany State University – kategori av bilder, video eller lyd på Commons
Andrews University

Andrews University er et privat, kristent universitet i Berrien Springs i delstaten Michigan, USA. Det ble opprettet i 1874 og er tilknyttet Syvendedags Adventistsamfunnet (Seventh-day Adventists).
Ved universitetet var det 3 195 studenter og 266 vitenskapelig ansatte i 2006, og samme året var skolepengene US$ 19 528 for alle studenter. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) Andrews University – kategori av bilder, video eller lyd på Commons
Angelo State University

Angelo State University er et delstatseid universitet i San Angelo i delstaten Texas, USA. Det ble opprettet i 1928.
Ved universitetet var det 6 265 studenter og 344 vitenskapelig ansatte i 2006, og samme året var skolepengene US$ 3 804 for studenter folkeregistrert i Texas. Studiene gis opp til mastergradsnivå.


== Referanser ==


== Eksterne lenker ==
(en) Offisielt nettsted 
(en) Angelo State University – kategori av bilder, video eller lyd på Commons 
(en) Angelo State University – galleri av bilder, video eller lyd på Commons